হু হু করে বাড়ছে তাপমাত্রা, সরস্বতী পুজোর আগেই গায়েব হচ্ছে শীত?

কলকাতা: আজ ও আগামীকাল সরস্বতী পুজো (Saraswati Pujo Weather)। কিন্তু এই দু’দিনই রাজ্যে আকাশ পরিষ্কার থাকছে না। ইতিমধ্যে কলকাতা সহ দক্ষিণবঙ্গের বিভিন্ন জেলায় আজ সকাল থেকেই কুয়াশাচ্ছন্ন আবহাওয়া (Foggy Weather) দেখা গিয়েছে। সরস্বতী পুজোর দিন আকাশ আংশিক মেঘলা থাকার সম্ভাবনা রয়েছে। তবে দক্ষিণবঙ্গের (South Bengal Weather) কোথাও বৃষ্টির কোনও পূর্বাভাস নেই। আলিপুর আবহাওয়া দফতরের পূর্বাভাস (Weather Forecast) অনুযায়ী, রবিবার কলকাতা, হাওড়া, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ ও নদিয়ায় আবহাওয়া শুষ্কই থাকবে।

আজ কলকাতার (Kolkata Weather) সর্বনিম্ন তাপমাত্রা থাকতে পারে ২১ ডিগ্রি সেলসিয়াসের আশেপাশে, যা স্বাভাবিকের থেকে ৫ ডিগ্রি বেশি। সর্বোচ্চ তাপমাত্রা ২৮ ডিগ্রি হতে পারে, যা স্বাভাবিকের থেকে ১ ডিগ্রি বেশি। সকালে মাঝারি কুয়াশা থাকলেও বেলা বাড়ার সঙ্গে সঙ্গে আকাশ পরিষ্কার হবে।

আরও পড়ুন: প্রয়াত তৃণমূল বিধায়ক নাসিরুদ্দিন আহমেদ, শোকের ছায়া কালীগঞ্জে

এদিকে উত্তরবঙ্গের (North Bengal Weather) জেলাগুলিতেও আজ আবহাওয়া শুষ্ক থাকবে। দার্জিলিং, জলপাইগুড়ি, কালিম্পং, আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর ও মালদার কোথাও বৃষ্টি হওয়ার সম্ভাবনা নেই। পাশাপাশি, উত্তরবঙ্গের পাহাড়ি জেলাগুলিতে আজ তুষারপাতেরও সম্ভাবনা নেই বলে জানিয়েছে আবহাওয়া দফতর।

হাওয়া অফিস জানিয়েছে, সোমবারও দক্ষিণবঙ্গের আবহাওয়া শুষ্ক থাকবে। বিগত কয়েকদিন ধরে রাতের তাপমাত্রা স্বাভাবিকের থেকে অনেকটাই বেশি থাকলেও, রবিবার থেকে তা ২-৩ ডিগ্রি কমতে পারে। তবে উত্তরবঙ্গে তাপমাত্রার খুব বেশি পরিবর্তন হবে না। পূর্বাভাস অনুযায়ী, ৮ ফেব্রুয়ারি পর্যন্ত দক্ষিণবঙ্গ ও উত্তরবঙ্গের আবহাওয়া শুষ্কই থাকবে। তাই বৃষ্টির কোনও সম্ভাবনা নেই। তবে রাতের দিকে তাপমাত্রা কিছুটা কমতে পারে, যা শীতের অনুভূতি কিছুটা ফিরিয়ে আনতে পারে।

দেখুন আরও খবর: